Charles Bukowski

**Čarlzas Bukovskis** (; 1920 m. rugpjūčio 16 d. Andernache, Vokietijoje – 1994 m. kovo 9 d. San Pedre, Kalifornijoje) – vokiečių kilmės JAV poetas, romanų ir trumpų istorijų rašytojas.

Charles Bukowski rašymui didelę įtaką darė Los Andželo, kuriame jis gyveno, geografinė padėtis ir atmosfera. Dažniausiai jo kūriniuose pasakojama apie paprastus skurdžių amerikiečių gyvenimus, apie patį rašymą, alkoholį, santykius su moterimis, darbo sunkumą ir nuobodumą, arklių lenktynes. Č. Bukovskis parašė tūkstančius poemų, šimtus trumpų istorijų, šešis romanus. Iš viso išleista per 60 jo knygų.

## Jaunystė
Č. Bukovskis gimė Andernache, Vokietijoje, 1920 m. Gimus, gavo vokiškus vardus *Heinrich Karl Bukowski*. Motina, Katharina Fett, vokietė, sutiko jo tėvą, amerikietį kariškį po Pirmojo pasaulinio karo. Bukowski’o tėvai buvo katalikai. Jis mėgo tvirtinti, kad gimė dar iki tėvų vedybų, tačiau Andernacho dokumentuose nurodyta, kad jo tėvai buvo susituokę dar likus mėnesiui iki jo gimimo.

Po Vokietijos ekomonikos žlugimo, kuris kilo po Pirmojo pasaulinio karo, šeima emigravo į JAV, 1928 m. Jie įsikūrė Baltimorėje (Merilando valstija). Kad skambėtų labiau amerikietiškai, Bukowski’o tėvai pradėjo vadinti jį anglišku vardu "Henry". Susitaupę pinigų jie persikėlė į Los Andželo priemiestį, 1930 m., kur gyveno jo tėvo šeima. Č. Bukovskis pasakojo, kad jo vaikystės metu jo tėvas dažnai neturėjo darbo, buvo užgaulus ir smurtaujantis. Apie tai pasakojama jo autobiografiniame romane "Arklienos kumpis" ("Ham of Rye").

Č. Bukovskis taip pat buvo nuolat įžeidinėjamas kaimynystėje gyvenančių vaikų, dėl jo vokiško akcento ir drabužių, kuriais jį rengdavo tėvai. Jaunystėje Charles Bukowski buvo drovus ir jautėsi atstumtas.

Ankstyvoje paauglystėje Č. Bukovskio draugas William "Baldy" Mullinax, chirurgo alkoholiko sūnus, supažindino jį su alkoholiu. "Tai (alkoholis) padės man dar ilgai," vėliau rašė Č. Bukovskis, apibūdindamas visą gyvenimą trukusio gėrimo pradžią.

Pabaigęs Los Andželo vidurinę mokyklą, Č. Bukovskis dvejus metus lankė Los Andželo Miesto Koledžą. Ten jis mokėsi menų, žurnalistikos ir literatūros.

1944 metų liepos 22 d., vis dar tęsiantis Antrajam pasauliniam karui, Č. Bukovskį Filadelfijoje (Pensilvanijos valstija), areštavo FTB.

## Kūrybos pradžia
Kai Č. Bukovskis buvo 24-erių, jo trumpą istoriją "Aftermath of a Lengthy Rejection Slip" išspausdino žurnalas "Story". Po dvejų metų, dar viena istorija "20 Tanks From Kasseldown" buvo išspausdinta "Portfolio III" kolekcijoje.

Nepavykus įsitvirtinti literatūros pasaulyje, Č. Bukovskis nerašė maždaug dešimtmetį. Tą laikotarpį jis pats apibūdino kaip "dešimt metų gėrimo". Tie "prarastieji metai" suformavo pagrindą jo vėlesnėms autobiografinėms kronikoms. Tuo metu jis toliau gyveno Los Andžele, tačiau, taip pat, dalį laiko klajojo po JAV, dirbo padienius darbus ir apsistodavo pigiuose nakvynės namuose.

6-ajame XX amžiaus dešimtmetyje Č. Bukovskis ėmėsi darbo JAV pašto Los Andželo skyriuje, bet neišdirbęs nė 3 metų, metė darbą.

1955 m. jis buvo paguldytas į ligoninę dėl kraujuojančios skrandžio opos. Jo situacija buvo beveik kritinė.

Išėjęs iš ligoninės jis pradėjo rašyti poeziją. 1957 m. jis vedė Barbarą Frye, poetę iš mažo miestelio Teksase. Tačiau jie išsiskyrė 1959 m. Frye atkakliai tvirtina, kad jų skyrybos neturėjo nieko bendra su literatūra, nors ji dažnai abejodavo Č. Bukovskio poetiniais sugebėjimais.

Pasak Howard’o Sounes’o knygos "Charles Bukowski: Locked in the Arms of a Crazy Life", ji vėliau mirė dėl nežinomų aplinkybių Indijoje.

Po skyrybų Bukowski vėl pradėjo gerti alkoholį ir rašyti poeziją.

## Septintasis dešimtmetis
1960 m. Č. Bukovskis grįžo dirbti į Los Andželo paštą. Jame dirbo daugiau negu 10 metų. 1962 m. jį sukrėtė Jane Cooney Baker, kuri buvo pirmoji tikra jo meilė, mirtis. Č. Bukovskis išliejo savo sielvartą parašydamas poemų ir istorijų seriją. Anot biografų, Jane buvo didžiausia jo gyvenimo meilė (ji buvo svarbiausia ilgoje kūrinių serijoje "Muses") ir įkvėpė jį rašyti.

1964 m. Bukovskiui gimė duktė Marina Louise Bukowski. Jos jis susilaukė su tuometine gyvenimo drauge Frances Smith, kurią Charles Bukowski menkinamai vadino "baltaplauke hipe" ir pan.

Jon ir Louise Webb’ai, dabar vadinami pokarinės mažosios spaudos judėjimo milžinais, leido žurnalą "The Outsider". Jame pasirodė keli Č. Bukovskio poezijos darbai. "Loujon Press" išleido "It Catches My Heary In Its Hands" (1963 m.) ir "Crucifix in a Deathhand" (1965 m.).

1967 m. Č. Bukovskis pradėjo rašyti į "Open City", Los Andželo pogrindinio laikraščio skiltį "Notes of A Dirty Old Man" ("Bjauraus senio užrašai"). Kai "Open City" buvo uždarytas 1969 m., skyrelį perėmė "Los Angeles Free Press". 1969 m. Č. Bukovskis su draugu Neeli Cherkovski įkūrė literatūros žurnalą "Laugh Literary and Man the Humping Guns". Per 2 metus jie sukūrė 3 žurnalo numerius. Žurnalas neturėjo ypatingos reikšmės jų karjerai ar literatūrai.

## Mirtis
Č. Bukovskis mirė nuo leukemijos 1994 m. kovo 9 d. San Pedre, Kalifornijoje, būdamas 73 metų. Jis buvo ką tik baigęs rašyti romaną "Skaitalas". Laidotuvių apeigas vykdė vienuoliai budistai. Pasakojimą apie laidotuves galima rasti Gerald’o Locklin’o knygoje "Charles Bukowski: A Sure Bet".

Rašytojo antkapyje parašyta: „Don't Try“ („Nebandyk“), – frazė, kurią Č. Bukovskis naudojo vienoje savo poemoje, patardamas karjeros siekiantiems rašytojams ir poetams apie įkvėpimą ir kūrybiškumą. Iki šiol nesutariama, kokia yra tikroji frazės reikšmė.

## Kūryba
Č. Bukovskio kūriniai buvo publikuojami mažuose literatūros žurnaluose nuo 1940-ųjų iki pat XX a. 10-o dešimtmečio pradžios.

Vienas kritikas apibūdino Č. Bukovskio kūrybą kaip „detalų tikro patino tabu fantazijos vaizdavimą: nevaržomas viengungis, nesocialus, tingus, absoliučiai laisvas“.

Apie rašytoją buvo kuriami filmai. 1973 m. dokumentinis Tayloro Hackfordo filmas „Bukowski“.

Po mirties 1994 m., Č. Bukovskis tapo kelių kritikų straipsnių ir knygų apie jo gyvenimą ir kūrybą subjektu. Jo kūryba susilaukė gana nedaug akademinių kritikų dėmesio.

2013 m. James Franco režisuotas biografinis filmas apie Č. Bukovskio gyvenimą „Bukowski“.

Charles’o Bukowski knygų siužetų pagrindu buvo sukurti filmai: „Tales of ordinary madness“ (1981 m.), „Bukowski: Born into This“ (2003 m.),  „Bukowski“ (2010 m.),      „Factotum“, kuriame vaidina Matt Dillon, pasirodė 2005 m.

Č. Bukovskio kūrybą muzikai pritaikė Šiaulių m. muzikantų grupė „Pilmatis“.

## Kūriniai
### Romanai
* Paštas (*Post Office* 1971)
* Faktotumas (*Factotum* 1975)
* Moterys (*Women* 1978)
* Arklienos kumpis (*Ham On Rye* 1982)
* Holivudas (*Hollywood* 1989)
* Skaitalas (*Pulp* 1994)

### Poezija
* *Longshot Poems for Broke Players* (1962)
* *It Catches My Heart in its Hands* (1963)
* *Crucifix in a Deathhand* (1965)
* *Poems Written Before Jumping Out of an 8 Story Window* (1968)
* *The Days Run Away Like Wild Horses Over the Hills* (1969)
* *Mockingbird Wish Me Luck* (1972)
* *Burning in Water, Drowning in Flame* (1974)
* *Love is a Dog from Hell* (1977)
* *Play the Piano Drunk Like a Percussion Instrument Until the Fingers Begin to Bleed a Bit* (1979)
* *Dangling in the Tournefortia* (1981)
* *War All the Time* (1984)
* *You Get So Alone at Times That It Just Makes Sense* (1986)
* *The Roominghouse Madrigals* (1988)
* *Septuagenarian Stew: Stories and Poems* (1990)
* *The Last Night of the Earth Poems* (1992)
* *Betting on the Muse: Poems and Stories* (1996)
* *Bone Palace Ballet (book)Bone Palace Ballet* (1998)
* *what matters most is how well you walk through the fire.* (1999)
* *Open All Night* (2000)
* *The Night Torn Mad with Footsteps* (2001)
* *Sifting Through the Madness for the Word, the Line, the Way: Book 1* (2003)
* *Sifting Through the Madness for the Word, the Line, the Way: Book 2* (2003)
* *Bukowski: New Poems Book 3* (2004)
* *The Flash of Lightning Behind the Mountain* (2004)
* *Slouching Toward Nirvana* (2006)
* *Come On In!* (2007)
* *The People Look Like Flowers At Last* (2007)
* *The Pleasures of the Damned* (2007)

### Trumpų istorijų rinkiniai
* *Flower, Fist, and Bestial Wall* (1960)
* *Run With the Hunted* (1962)
* *Cold Dogs in the Courtyard* (1965)
* *Confessions of a Man Insane Enough to Live with Beasts* (1965)
* *At Terror Street and Agony Way* (1968)
* *A Bukowski Sampler* (1969)
* *Erections, Ejaculations, Exhibitions, and General Tales of Ordinary Madness* (1972)
* *Mockingbird Wish Me Luck* (1972)
* *South of No North* (1973)
* *Hot Water Music* (1983)
* *The Most Beautiful Woman in Town* (1983)
* *All's Normal Here: A Charles Bukowski Primer* (1985)
* *Portions from a Wine-stained Notebook: Short Stories and Essays* (2008)

### Negrožinė literatūra
* *Notes of a Dirty Old Man* (1969)
* *Shakespeare Never Did This* (1979); expanded (1995)
* *The Bukowski/Purdy Letters* (1983)
* *Screams from the Balcony: Selected Letters* (1993)
* *Living on Luck: Selected Letters, volume 2* (1995)
* *The Captain Is Out to Lunch and the Sailors Have Taken Over the Ship* (1998)
* *Reach for the Sun: Selected Letters, volume 3* (1999)
* *Beerspit Night and Cursing: The Correspondense of Charles Bukowski and Sheri Martinelli* (2001)

## Išnašos

## Šaltiniai
* ''Charles Bukowski gyvenimo chronologija'' 
* ''Charles Bukowski biografija''
* ''Charles Buwoski biografija tinklalapyje www.rasyk.lt''
* Howardo Sounes’o "Charles Bukowski: Locked in the Arms of a Crazy Life" (Grove Press, 1999)

## Literatūra

* *Sounes, Howard.* Charles Bukowski: Locked in the Arms of a Crazy Life: The Biography. – Groove Press, 1999. – 309 p. – .
* *Cherkovski, Neeli.* Hank: The Life of Charles Bukowski. – Random House, 1991. – 337 p. – .
* *Hemmingson, Michael.* The Dirty Realism Duo: Charles Bukowski & Raymond Carver. – Wildside Press LLC, 2008. – 184 p. – .